Erbulas

Erbulas er den mægtige bjergkæde der deler Tolanhalvøen i to. Det er et vildt og barskt terræn, der danner en naturlig grænse mellem Berendien og Felicien. De øverste fjelde er sneklædte hele året, men i dalene længere nede er Erbulas et vuggende, frodigt bakkeland. I gamle dage udgjorde orker og riser en jævnlig trussel for meget af Sydberendiens befolkning, men i dag er de for det meste trængt tilbage til bjergene og ses kun en sjælden gang i mellem i bebyggede egne. Sortfolkene lever dog i bedste velgående i, og især under, Erbulas’ fjelde, og gør dem så meget desto mere ufremkommelige. Det højeste punkt er Brinsingetinden, der ligger 3952 km over havets overflade.